

**"Қазақ автомобиль жолы" республикалық мемлекеттік қазыналық кәсіпорнын құру туралы**

***Күшін жойған***

Қазақстан Республикасы Үкіметінің Қаулысы 1998 жылғы 9 желтоқсан N 1266. Күші жойылды - Қазақстан Республикасы Үкіметінің 2000.02.12. N 227 қаулысымен.

       Республиканың жалпы пайдаланудағы автомобиль жолдарын қаржы- экономикалық сауықтыру және оны басқарудың тиімділігін арттыру мақсатында Қазақстан Республикасының Үкіметі Қаулы етеді:

      1. Облыстық автомобиль жолдары қазыналық кәсіпорындары мен "Инжирингавтожол" республикалық мемлекеттік қазыналық кәсіпорын біріктіру жолымен "Қазақ автомобиль жолдары" республикалық мемлекеттік қазыналық кәсіпорны (бұдан әрі - Кәсіпорын) болып қайта ұйымдастырылсын.

      Кәсіпорынның орналасатын жері Астана қаласы болып белгіленсін.

      2. Қазақстан Республикасының Көлік және коммуникациялар министрлігі Кәсіпорынды мемлекеттік басқару органы, сондай-ақ оған қатысты мемлекеттік меншік құқығы субъектісінің құқықтарын жүзеге асыратын орган болып белгіленсін.

     3. Кәсіпорын қызметінің негізгі нысанасы:

     1) жол саласындағы мердігерлік қызметтердің барлық түрлеріне

тапсырысшының функцияларын жүзеге асыру;

     2) есеп беретін құрылымдардың жұмыстарын орындауына және қаржы-қаражатын жұмсауына бақылау жасау;

     3) бар автожол желілерінің тиімді пайдаланылуын қамтамасыз ету болып белгіленсін.

     4. Қазақстан Республикасының Көлік және коммуникациялар министрлігі:

     1) Кәсіпорынның жарғысын бекітсін;

     2) Кәсіпорынның басшысын тағайындасын және онымен келісім-шарт жасассын;

     3) Кәсіпорынның облыстарда және Алматы қаласында филиалдар құруын қамтамасыз етсін;

     4) мүдделі мемлекеттік органдармен бірлесіп 1999 жылдың 1 наурызына дейін Қазақстан Республикасының жалпы пайдаланудағы автомобиль жолдарын перспективалық дамытудың 1999-2000 жылдарға арналған бағдарламасын әзірлесін және Қазақстан Республикасының Үкіметіне ұсынсын.

      5. Қазақстан Республикасы Үкіметінің кейбір шешімдеріне мынадай өзгерістер енгізілсін:

      1) Қазақстан Республикасы Үкіметінің "Жол қоры туралы" Қазақстан Республикасы Президентінің Заң күші бар Жарлығын жүзеге асыру туралы" 1996 жылғы 21 ақпандағы N 221 қаулысында (Қазақстан Республикасының ПҮАЖ-ы, 1996 ж., N 9, 63-құжат):

      3-тармақтың екінші абзацындағы "автомобиль жолдары қазыналық кәсіпорындары" деген сөздер "Қазақ автомобиль жолдары" республикалық мемлекеттік қазыналық кәсіпорны" деген сөздермен ауыстырылсын;

      2) Қазақстан Республикасы Үкіметінің "Республикалық мемлекеттік кәсіпорындардың тізбесі туралы" 1996 жылғы 25 маусымдағы N 790 қаулысында (Қазақстан Республикасының ПҮАЖ-ы, 1996 ж., N 29, 256-құжат):

      көрсетілген қаулымен бекітілген Республикалық мемлекеттік кәсіпорындардың тізбесінде:

     реттік нөмірі 71-жол мынадай редакцияда жазылсын:

     "71. "Қазақ автомобиль жолдары"

          республикалық мемлекеттік

          қазыналық кәсіпорны                     Астана қаласы";

     реттік нөмірі 72-90-жолдар алынып тасталсын;

     3) <\*>

     Ескерту. 3)-тармақшаның күші жойылды - ҚР Үкіметінің 1999.04.01. N 355 қаулысымен .

     6. Көлік және коммуникациялар министрлігі Әділет министрлігімен бірлесіп Үкіметтің бұрын қабылданған шешімдерін осы қаулыға сәйкес келтіру жөнінде Қазақстан Республикасының Үкіметіне ұсыныс енгізсін.

     7. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК